หุ้นปิดบวก 5.65 จุด
ดัชนีหุ้นวันที่ 30 ก.ย. ปิดที่ 975.30 จุด เพิ่มขึ้น 5.65 จุด หรือ 0.50 % แตะระดับสูงสุดที่ 976.08 จุด และระดับต่ำสุด 968.30 มูลค่าการซื้อขาย 36,596 ล้านบาท
30 ก.ย. 2553

ดัชนีหุ้นวันที่ 30 ก.ย. ปิดที่ 975.30 จุด เพิ่มขึ้น 5.65 จุด หรือ 0.50 % แตะระดับสูงสุดที่ 976.08 จุด และระดับต่ำสุด 968.30 มูลค่าการซื้อขาย 36,596 ล้านบาท 
น.ส.มยุรี โชวิกรานต์ ผู้อำนวยการอาวุโส ฝ่ายวิเคราะห์หลักทรัพย์ บล.กิมเอ็ง (ประเทศไทย) เปิดเผยว่า ตลอดทั้งวันดัชนีเคลื่อนไหวอยู่ในแดนบวก แม้ช่วงเช้าจะอ่อนตัวลงบ้าง เพราะตลาดหุ้นเอเชียเคลื่อนไหวและปิดในแดนบวกสลับกับแดนลบ ประกอบกับช่วงบ่ายตลาดหุ้นฝั่งยุโรปก็เปิดติดลบเช่นกัน เป็นเพราะรับผลจากที่มูดีส์ได้ปรับลดอันดับเครดิตประเทศสเปนลดไปอีก 1 ขั้น
ส่งผลให้ช่วงบ่ายดัชนีหุ้นและปริมาณการซื้อขายกลับมาคึกคักบ้าง เพราะนักลงทุนกลับมามีความกังวลต่อเศรษฐกิจฝั่งสหรัฐและยุโรปอีกครั้ง เป็นผลให้เงินเหรียญสหรัฐอ่อนค่าลง และทำให้เงินบาทยังระดับการแข็งค่าต่อเนื่อง
ขณะที่การประกาศตัวเศรษฐกิจของธนาคารแห่งประเทศไทย (ธปท.)  ทั้งภาคการผลิต การบริโภคภายในประเทศ แม้จะเริ่มมีสัญญาณชะลอตัวลง แต่ถือว่ายังอยู่ในเกณฑ์ที่ดี จึงเป็นเหตุผลให้เงินต่างชาติยังคงไหลเข้าต่อใรนวันพรุ่งนี้ (1 ต.ค.)
นักวิเคราะห์ กล่าวว่า ดัชนีพรุ่งนี้ยังอยู่ในทิศทางขาขึ้นอยู่แต่จะเคลื่อนไหวในกรอบแคบ โดยให้แนวรับที่ 970 จุด และแนวต้านที่ 980 จุด 
กลยุทธ์การลงทุน เมื่อเม็ดเงินต่างชาติยังไหลเข้าต่อเนื่อง แนะนำลงทุนตามต่างชาติ ซึ่งไม่พ้นกลุ่มขนาดใหญ่ อย่างธนาคารพาณิชย์และพลังงาน 
หลักทรัพย์ที่มีการซื้อขายสูงสุด 5 อันดับแรก คือ
PTT          มูลค่าการซื้อขาย  2,140 ล้านบาท ปิดที่ 297.00 บาท เพิ่มขึ้น 4.00 บาท (+1.37%) 
BANPU    มูลค่าการซื้อขาย 1,651 ล้านบาท ปิดที่ 716.00 บาท เพิ่มขึ้น 6.00 บาท (+0.85%) 
SCB         มูลค่าการซื้อขาย 1,412 ล้านบาท ปิดที่ 103.50 บาท ลดลง 0.50 บาท (-0.48%) 
PTTAR     มูลค่าการซื้อขาย 1 ,402 ล้านบาท ปิดที่ 27.50 บาท ราคาไม่เปลี่ยนแปลง 
PTTEP      มูลค่าการซื้อขาย 1,333 ล้านบาท ปิดที่ 154.00 บาท เพิ่มขึ้น 2.00 (+1.32%)